**SPRENDIMAS**

**Dėl NEMOKAMO VAIKŲ MAITINIMO UGDYMO ĮSTAIGOSE GAMYBOS KAŠTAMS PADENGTI IŠ SAVIVALDYBĖS BIUDŽETO ĮKAINIO PATVIRTINIMO**

2020 m. liepos d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Pasvalio savivaldybės taryba nusprendžia:

1. Patvirtinti įkainį nemokamo vaikų maitinimo gamybos kaštams padengti iš Pasvalio rajono savivaldybės biudžeto:
	1. Už vaikų, ugdomų pagal ikimokyklinio ir priešmokyklinio programas, maitinimo gamybos kaštams padengti (kompensuoti) pagal paslaugų teikimo sutartyje numatytą įkainį, bet ne didesnį kaip 0,30 Eur už vieno vaiko maitinimą per dieną.
	2. Už bendrojo ugdymo mokyklų, turinčių ugdymo skyrius, esančius kitoje vietovėje rajono teritorijoje, mokinių maitinimo paslaugą (maisto ruošimas ir (ar) jo pristatymas), maitinimo gamybos kaštams padengti (kompensuoti) pagal paslaugų teikimo sutartyje numatytą įkainį, bet ne didesnį kaip 0,60 Eur už kiekvieną mokinį per dieną.
	3. Už bendrojo ugdymo mokyklų, neturinčių ugdymo skyrių, esančių kitoje vietovėje rajono teritorijoje, mokinių maitinimo paslaugą (maisto ruošimas ir (ar) jo pristatymas), maitinimo gamybos kaštams padengti (kompensuoti) pagal sutartyje numatytą įkainį, bet ne didesnį kaip 0,30 Eur už kiekvieną mokinį per dieną.
2. Pripažinti netekusio galios Pasvalio rajono savivaldybės tarybos 2018 m. balandžio 25 d. sprendimą Nr. T1-89 „Dėl vaikų maitinimo ugdymo įstaigose gamybos kaštams padengti iš Savivaldybės biudžeto įkainio patvirtinimo“.
3. Sprendimas netaikomas iki šio sprendimo priėmimo dienos sudarytoms ir galiojančioms paslaugų teikimo sutartims.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Rengėjas:

Švietimo ir sporto skyriaus vedėjas

Dr. Gvidas Vilys

2020-07-10

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL NEMOKAMO VAIKŲ MAITINIMO UGDYMO ĮSTAIGOSE GAMYBOS KAŠTAMS PADENGTI IŠ SAVIVALDYBĖS BIUDŽETO ĮKAINIO PATVIRTINIMO**

**2020-07-10**

Pasvalys

1. **Problemos esmė.**

Ugdymo įstaigos susiduria su situacija, kai maitinimo paslaugas teikiančios įmonės atsisako dalyvauti ar nedalyvauja mokinių maitinimą organizuojamuose konkursuose, motyvuodamos, kad nustatyti Savivaldybės įkainiai yra per maži ir ekonomiškai nerentabilūs. Tokia situacija stebima Pasvalio Lėvens pagrindinėje mokykloje, Pasvalio rajono Saločių Antano Poškos pagrindinėje mokykloje, Pasvalio rajono Pumpėnų gimnazijoje ir kitose.

1. **Kokios siūlomos naujos teisinio reguliavimo nuostatos ir kokių rezultatų laukiama**.

Priėmus šį Tarybos sprendimą padidės savivaldybės išlaidos, tačiau bus sukurta tinkama ekonominė aplinka tinkamai organizuoti mokinių maitinimą švietimo įstaigose.

1. **Skaičiavimai, išlaidų sąmatos, finansavimo šaltiniai.**

2019–2020 m. m. mokinių maitinimo ugdymo įstaigose gamybos kaštams padengti iš Savivaldybės biudžeto buvo skirta 27 tūkst. Eur. Priėmus šį sprendimą Savivaldybės išlaidos vaikų maitinimo ugdymo įstaigose gamybos kaštams padengti padidėtų iki 50 tūkst. Eur.

**4. Numatomo teisinio reguliavimo poveikio vertinimo rezultatai (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Švietimo ir sporto skyrius, Pasvalio Lėvens pagrindinė mokykla

**7. Sprendimo projekto rengimo metu gauti specialistų vertinimai ir išvados**.

Nėra.

PRIDEDAMA. Pasvalio Lėvens pagrindinės mokyklos 2020-06-23 aštas Nr. SD143/ARG-2227 „Dėl mokinių maitinimo“.

Švietimo ir sporto skyriaus vedėjas dr. Gvidas Vilys